|  |  |  |
| --- | --- | --- |
| **Частична предварителна оценка на въздействието** | | |
| **Институция:**  Министерство на транспорта и съобщенията | **Нормативен акт:**  Правилник за дейността на Съвета по националния радиочестотен спектър |
|  | **………………………………………………** |
| **Лице за контакт:**  Димитър Димитров, директор на дирекция „Съобщения“ | **Телефон и ел. поща:**  02 9409333 |
| **1. Проблем/проблеми за решаване:**  **Проблем 1**  Съставът на Съвета по националния радиочестотен спектър (СНРЧС) не съответства на чл. 10 ал. 1 и 3 от Закона за електронните съобщения (ЗЕС) след промените, настъпили с изменения на структурата на Министерски съвет. За да се приведе в съответствие със ЗЕС, е необходимо да се промени Правилникът за дейността на СНРЧС.  От издаването на Правилник за дейността на СНРЧС до сега не са извършвани последващи оценки или анализи за съответствието му на ЗЕС.  **Проблем 2**  Чл. 302, ал. 1 от ЗЕС изисква при обявяване на военно положение, положение на война или извънредно положение по смисъла на Закона за отбраната и въоръжените сили на Република България да се определи компетентен орган, който да определя необходимостта от временно спиране на действието на издадени разрешения за ползване на радиочестотен спектър. Компетентност по този въпрос има СНРЧС, предвид състава му, но това не е посочено в действащия Правилник за дейността му.  **Проблем 3**  В Правилника за дейността на СНРЧС няма подробна уредба по отношение на реда за ползване за краткосрочни събития на конкретни радиочестоти и радиочестотни ленти, което затруднява работата му.  **Проблем 4**  При актуализиране на Правилника за дейността на СНРЧС са направени промени в повече от половината членове, изменени са разделите и са добавени приложения, с което се променя цялостната структура. | | |
| **2. Цели:**  С изготвянето на ПМС за приемане на Правилник за дейността на СНРЧС се цели:  - да се постигне съответствие на състава на СНРЧС с изискванията на чл. 10 ал. 1 и 3 от ЗЕС;  - да се създаде подробна уредба по отношение на реда за ползване на конкретни радиочестоти и радиочестотни ленти за краткосрочни събития;  - да се регламентира обменът на документи по електронната поща и воденето на архив;  - да се уточни редът за съгласуване на радиочестоти и радиочестотни ленти за краткосрочни събития за всички възможни ползватели и да се въведат единни образци на искане за ползване. | | |
| **3. Идентифициране на заинтересованите страни:**  Според чл. 10 ал. 1 и 3 от ЗЕС заинтересовани страни са участниците в СНРЧС:   * Министерството на транспорта и съобщенията; * Министерството на икономиката; * Министерството на отбраната; * Министерството на вътрешните работи; * Държавна агенция "Национална сигурност"; * Комисията за регулиране на съобщенията; * Националната служба за охрана; * Държавна агенция "Разузнаване"; * Държавна агенция "Технически операции | | |
| **4. Варианти на действие. Анализ на въздействията:** | | |
| **Вариант 1 „Без действие“:**  **Описание:**  На основание чл. 10, алинея 3 от Закона за електронните съобщения Министерският съвет приема правилник за дейността на Съвета по националния радиочестотен спектър по предложение на неговия председател. С правилника се урежда дейността на СНРЧС:   * изготвя проект на държавна политика по планиране и разпределяне на радиочестотния спектър; * актуализира Националния план за разпределение на радиочестотния спектър; * извършва конкретното разпределение на радиочестотния спектър на радиочестоти и радиочестотни ленти, предвидени за съвместно ползване за граждански нужди и за нуждите на държавните органи и служби, свързани с националната сигурност; * приема решения по въпросите, свързани с електромагнитната съвместимост, възникнали между ползватели на радиочестотен спектър; * разглежда искания за ползване за краткосрочни събития на конкретни радиочестоти и радиочестотни ленти на територията на Република България.   **Положителни (икономически/социални/екологични) въздействия:**  Няма  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Липсата на съответствие на състава на СНРЧС с чл. 10 ал. 1 и 3 от ЗЕС води до изключване на възможността да се вземат предвид мненията и изискванията на всички засегнати по закона страни, участващи в разпределението и ползването на радиочестотен спектър.  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:** Затруднява се възможността за ползване за краткосрочни събития на конкретни радиочестоти и радиочестотни ленти на територията на Република България.  **Административна тежест:** Не регламентирането на воденето на електронния обмен на преписката на СНРЧС задължава всички засегнати страни да водят писмена кореспонденция, с което се удължават сроковете за вземане на решения и даване на разрешения от компетентността на СНРЧС.  *1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.*  *1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)*  **Вариант 2 „Приема се Правилник за дейността на СНРЧС“:**  **Описание:**  През последните години бяха направени редица промени в ЗЕС в следствие на прилагане в националното законодателство изискванията на Директива (EС) 2018/1972 на Европейския парламент и на Съвета за установяване на Европейски кодекс за електронни съобщения, както и в следствие на структурни промени в състава на Министерския съвет. Допълнително през годините в Правилника за дейността на СНРЧС се констатираха някои не добре регламентирани дейности, които създаваха затруднения в работата на съвета.  С приемането на нов Правилник за дейността на СНРЧС ще се постигне съответствие с чл. 10 ал. 1 и 3 от ЗЕС по отношение на участниците в съвета.  Ще се реши проблема с подаване на заявки за ползване на конкретни радиочестоти и радиочестотни ленти за краткосрочни събития. В тази връзка се предлага към правилника да се включат като приложения образци, конкретизиращи исканите данни за всеки възможен случай на искане за ползване. По този начин ще се установи единен ред за съгласуване и ще се ускори процеса за даване на разрешения.  С предложения правилник се създава ред за водене на архив при обмен на преписка по електронната поща, като се залага изискването да се съхраняват копия на кореспонденцията по електронна поща. Допълнително в проекта се уточнява съдържанието на водените протоколи от заседанията и съгласуването им по електронен път. Нов момент е включването на изискване за отчитане на начина на гласуване на всеки държавен орган и служба при вземането на решения. Определено е съгласуваният протокол да се подписва от председателя и от организационния секретар и необходимостта копие от него да се изпраща до всички членове на Съвета  В предложения правилник е изменен реда за приемане на решения с явно гласуване чрез мнозинство повече от половината от гласовете на присъстващите членове на Съвета, с което не се допуска блокиране на вземането на решения.  **Положителни (икономически/социални/екологични) въздействия:**  С приемане на предложения Правилник за дейността на СНРЧС се постига съответствие със ЗЕС и се дава възможност да се вземат предвид мненията и изискванията на всички страни, участващи в разпределението и ползването на радиочестотен спектър.  *(върху всяка заинтересована страна/група заинтересовани страни)*  **Отрицателни (икономически/социални/екологични) въздействия:**  Няма  *(върху всяка заинтересована страна/група заинтересовани страни)*  **Специфични въздействия:**  **Въздействия върху малките и средните предприятия:** Улеснява се ползване за краткосрочни събития на конкретни радиочестоти и радиочестотни ленти на територията на Република България.  **Административна тежест:** С определяне на реда за водене на електронен обмен се намалява административната тежест при водене на преписката и се намалява времето за вземане на решения от СНРЧС. | | |
| **5. Сравняване на вариантите:**  **Степени на изпълнение по критерии:** 1) висока; 2) средна; 3) ниска.  **5.1. По проблем 1:**   |  |  |  |  | | --- | --- | --- | --- | |  | | **Вариант 1**  **„Без действие“** | **Вариант 2**  **Приемане на правилник** | | ***Ефективност*** | Цел 1: да се постигне съответствие на състава на СНРЧС с изискванията на чл. 10 ал. 1 и 3 от ЗЕС | 3 | 1 | | Цел 2: да се създаде подробна уредба по отношение на реда за ползване за краткосрочни събития на конкретни радиочестоти и радиочестотни ленти | 3 | 1 | | Цел 3: да се регламентира обмена на документи по електронната поща и воденето на архив | 3 | 1 | | Цел 4: да се уточни реда за съгласуване на радиочестоти и радиочестотни ленти за краткосрочни събития за всички възможни ползватели и да се въведат единни образци на искане за ползване | 3 | 1 | | | |
| **6. Избор на препоръчителен вариант:**  **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):**        Ще се намали административната тежест при получаването и обработката на заявки за честоти и радиочестотни ленти за краткосрочни събития за всички ползватели. | | |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?** | | |
| **6.3. Създават ли се нови регистри от прилагането на препоръчителния вариант (включително по отделните проблеми)?** | | |
| **6.4. По какъв начин препоръчителният вариант въздейства върху микро-, малките и средните предприятия (МСП)** **(включително по отделните проблеми)?** | | |
| **6.5. Потенциални рискове от прилагането на препоръчителния вариант (включително по отделните проблеми):**  Не са идентифицирани | | |
| **7. Консултации:**      Консултации са предвидени и на основание чл. 18, ал. 1 и 2 от Закона за електронните съобщения, като документите се публикуват за срок от 30 дни на страницата на МТС в интернет – http://www.mtc.government.bg, както и на Портала за обществени консултации – <http://www.strategy.bg>.  След приключването на обществените консултации и преди приемането, съответно издаването на нормативния акт, ще бъде публикувана справка за постъпилите предложения заедно с обосновка за неприетите предложения на Портала за обществени консултации и на интернет страницата на МТС. | | |
| **8. Приемането на нормативния акт произтича ли от правото на Европейския съюз?** | | |
| **9. Изисква ли се извършване на цялостна предварителна оценка на въздействието поради очаквани значителни последици?** | | |
| **10. Приложения:**  Проект за Постановление на Министерски съвет за приемане на Правилник за дейността на Съвета по националния радиочестотен спектър и отмяна на действащия, приет с Постановление № 288 на Министерския съвет от 2003 г. | | |
| **11. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:**  **Име и длъжност:** Димитър Димитров, директор на дирекция „Съобщения“  **Дата:** … 07.2022 г.  **Подпис:** … | | |